กระทรวงสาธารณสุข เผย 6 ใน 83 คนไทยกลับจากอิตาลี มีอาการไอ มีน้ำมูก แต่ไม่มีไข้ ยังต้องเฝ้าระวังต่อเนื่องให้ครบ 14 วัน
กระทรวงสาธารณสุข เผย 6 ใน 83 คนไทยกลับจากอิตาลี มีอาการไอ มีน้ำมูก แต่ไม่มีไข้ ยังต้องเฝ้าระวังต่อเนื่องให้ครบ 14 วัน นพ.โสภณ เอี่ยมศิริถาวร ผู้อำนวยการกองโรคติตด่อทั่วไป กรมควบคุมโรค กล่าวถึงกลุ่มคนไทย 83 คน ที่เดินทางกลับมาจากประเทศอิตาลี 1 ใน 4 ประเทศ ที่ไทยประกาศให้เป็นเขตติดต่อโรคอันตราย ซึ่งทั้งหมดได้เข้าไปอยู่ที่อาคารรับรองฐานทัพเรือสัตหีบ จังหวัดชลบุรี เพื่อสังเกตอาการนั้น ล่าสุดจำนวนนี้มี 6 คน รับตัวไว้สังเกตอาการที่โรงพยาบาล ทั้งหมดไม่มีไข้ แต่ต้องเฝ้าระวังอย่างต่อเนื่อง ส่วนที่เหลือ 77 คน โดยแบ่งเป็นชาย 24 คน หญิง 53 คน ทุกคนสบายดีไม่มีไข้ แต่ยังต้องอยู่ในการเฝ้าระวังสังเกตอาการ จนครบ 14 วัน อย่างไรก็ตาม สถานการณ์ระบาดในไทยระยะหลังที่พบผู้ป่วยเป็นกลุ่มก้อน สะท้อนว่าผู้ป่วยยังคิดว่าตัวเองป่วยเล็กน้อยไม่เป็นไร ไม่หยุดอยู่บ้าน ดั้งนั้นจึงขอความร่วมมือในส่วนนี้หากรู้สึกป่วยไม่สบาย รู้สึกจะเป็นไข้ ไอ จาม ต้องสวมหน้ากากอนามัย หยุดอยู่บ้านทันที ศูนย์ปฏิบัติการภาวะฉึกเฉิน กรมควบคุมโรค ได้จัดทำอินโฟกราฟฟิก เรื่อง How to …คุมไว้สังเกต ณ ที่พักอาศัย แล้วแนวทางปฏิบัติตัวในช่วง 14 วัน และรายละเอียดผู้ป่วยที่เข้าเกณฑ์ สามารถตรวจหาโควิด-19 ฟรี เผยแพร่ทาง Facebook กรมควบคุมโรค กระทรวงสาธารณสุข